גרמן טיטוב

גרמן סטפנוביץ' טיטוב (ברוסית: Герман Степанович Титов; 11 בספטמבר 1935 – 20 בספטמבר 2000) היה טייס החלל הרביעי בתולדות האנושות, והשני שהשלים הקפה מלאה סביב כדור הארץ.

חייו 
גרמן טיטוב נולד ב-11 בספטמבר 1935 במשפחתו של מורה בכפר במחוז אלטאי. לאחר שסיים את לימודיו התיכוניים התקבל גרמן לבית הספר לטיס. בשנת 1957 סיים את לימודיו והוסמך לתפקיד של טייס קרבי בדרגת סגן.

טיטוב התאמן יחד עם עוד מספר עשרות טייסים צעירים בתוכנית החלל הסובייטית והיה אמור להחליף את יורי גגארין במקרה חירום. לאחר טיסתו ההיסטורית של גגארין נבחר טיטוב להיות הקוסמונאוט השני ושוגר לחלל ב-6 באוגוסט 1961, בחללית "ווסטוק 2". טיסתו הייתה ארוכה יותר מזו של גגארין פי 14 לערך, ובמהלכה ביצע טיטוב 17 הקפות סביב כדור הארץ.

עד שנת 2021, טיטוב היה האדם הצעיר ביותר שטס לחלל - הוא טס בגיל 25 ו-11 חודשים.

לאחר טיסתו המשיך טיטוב לשמש בתפקידים בכירים בתוכנית החלל הרוסית עד לשנת 1992. בשנת 1995 הוא נבחר לדומה (הפרלמנט הרוסי) מטעם המפלגה הקומוניסטית.

גרמן טיטוב נפטר ב-20 בספטמבר 2000 מהתקף לב בעת שהותו בסאונה.

קישורים חיצוניים

 
 
 

קוסמונאוטים סובייטים
טייסי חיל האוויר הסובייטי
גנרלים בחיל האוויר הסובייטי
חברי הדומה הממלכתית
מעוטרי גיבור ברית המועצות
מקבלי עיטור לנין
מקבלי עיטור מהפכת אוקטובר
מקבלי עיטור הדגל האדום של העמל
מקבלי עיטור קרל מרקס
מעוטרי עיטור הכוכב של יוגוסלביה
אישים הקבורים בבית העלמין נובודוויצ'יה
מקבלי עיטור ההצטיינות למען המולדת
סובייטים שנולדו ב-1935
נפטרים ב-2000